Viborger Samler, 1842-05-19
Efter tilforladelige Angivelser udgjorde i Aaret 1841 Befolkningen i Rhinpreussen 2,550,553 Jndivider; i Aaret 1816 kun 1,849,711 Jnd. Crockfords Spilleclub i London styres nu, efterat den berygtede Stifter har trukket sig tilbage fra Forretningerne af en af Gentlemen og Adelsmænd bestaaende Comite, hvis Spidse staae en ædel Lord og en udmærket udenlandsk Greve. Klubben tæller nu, som man forsikkrer, kun 60 Medlemmer. Crockford har kjøbt et prægtigt Palais, hvorhan eum dignitate nyder sit Otium. Om Branden i Hamborg siger en Correspondent i "Berl. Td.": At Jlden har grebet saa hurtig om sig paa den første Dag, da det var næsten blikstille, hidrørte sikkert fra den blinde Tillid, man havde til Hamborgs gode Brandvæsen og fortræffelige Slukningsanstalter, og for en stor Deel fra Mangel paa den administrerende Embedsmands (Politimesterens) Conduite og Raskhed i at anvende de Midler, som vare tilstæde, til at forhindre at Jlden ikke skulde faae altfor megen Magt, maaskee ogsaa hele Regjeringsvæsenet, i det der skulde indhentes altfor Manges Samtykke til at gribe til alvorlige Midler; der savnedes, som man paastod, et egentligt energiske Contralpunct. Det er naturlig, at, alt eftersom Jlden greb om sig, bleve Midlerne tildeels svækkede ved at Mandskabet udmattedes af Arbeide og ikke kunde yde meere den vante Hielp trods alle Anstrengelser. Mange kom ogsaa, lokkede ved at forefinde i Kielderne store Viinforraad, i en beruset Tilstand, der tildeels gjorde dem uskikkede til Arbeide. Man stod i den Formening, at hele Staden vilde vorde et Rov for Jlden, og derfor flygtede de, som beboede den saakaldte "Neustadt lige saa fuldt som de, der boede nærmest Jlden. Havde Vinden dreiet sig, f. Ex. om Løverdagen, til den modsatte Side, saa ere vi overbeviste om, at den største Deel af Hamborg var blevet ødelagt, og at vel endog Altona havde været udsat for Fare. Vindens tiltagne Heftighed om Natten fra Fredag til Løverdag har bidraget meget til Jldens tiltagende Magt. Men saavidt vi kunne skjønne, og saavidt vi kunne sætte Liid til paalidelige Menneskers Forsikkring, manglede den fornødne Orden og Besindighed, som er saa uundværlig ved slig Ulykke. Stemningen steeg til Fortvivlelse, da den rædsomme Tanke bemestrede sig endeel af de lavere Stænder, at der iblandt dem skulde findes Fremmede, som forsætlig bidroge til Jldens videre Udbredelse. Det var netop i de Timer, vi ankom til Langenfelde, og stødte paa saa mange Flygtninger, der fraraadede os at tage endog kun til Altona, hvor man om Natten ventede de rædsomste Scener. Da vi ankom til Altona fandt vi vel, at alle Gemytter vare i Bevægelse, og at man ikke var uden Frygt for den tilstundende Nat, men vi erfarede tillige til vor Beroligelse, at Borgerne i Hamborg toge sig sammen, dannede selv et saakaldt permanent Politi af deres egen Midte, og at man uden Hensyn til Stand og Alder lod sig indskrive i dette nye Beskyttelses-Corps, som overtog sig Patrouillering og Vagthold. Faren for Pøbel-Excesser var derved forebygget, men Faren for Jldens videre Udbredelse var langtfra forbi. Rækker af Vogne af alle Slags med Flygtninge og Flyttegods droge ud til Altona, Wandsbeck og andre Stæder. J Altona fandt vi hele Borgervæbningen, Jnfanteri og Cavalleri under Gevær, for i Nødstilfælde at bevogte Byen, især i den tilstundende Nat, men den største Rolighed og Orden herskede der. Dette maa man især tilskrive den gamle Blüchers Forholdsregler. Vi fandt i ham den rolige besindige Mand, fuld af Kraft, og Jld, som ikke lod sig bringe ud af Fatning; man sporede ikke den mindste Ængstelighed hos ham, medens han dog i Stilhed sørgede for Byens Sikkerhed; han var selv paa Færde og overalt tilstede. Vi saae ham til Hest i Hamborg i Nærheden af Brandstæderne, og han har selv fortalt os, at man spurgte ham, "om han ikke ønskede Escorte, hvortil han svarede roligt: "Den gamle graahærdede Mand vil man vel ikke tilføie nogen Fortræd, jeg trænger ikke til nogen Escorte.